**ZÁPIS č. 11**

**Z RIADNEHO ZASADNUTIA SPRÁVNEJ RADY TASR**

**18. decembra 2013 so začiatkom o 15.00 h .**

**Prítomní členovia správnej rady :** Vladimír Masár , Boris Chovanec, Peter Alakša **,** Eliška Holásková, Ján Sand

**Ospravedlnený:**

**Hostia:** Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1. a čl. 6 Rokovacieho poriadku Správnej rady zvolal predseda SR TASR Vladimír Masár, ktorý konštatoval, že rada je uznášaniaschopná a navrhol program zasadnutia:

**Program:**

1. **Rekapitulácia a vyhodnotenie roka 2013**
2. **Rôzne**

**UZNESENIE č.48/2013:**

Členovia rady schválili program zasadnutia:

Za : 5 Proti: 0 Zdržal sa: 0

**Uznesenie bolo prijaté.**

1. **Rekapitulácia a vyhodnotenie roka 2013**

Predseda správnej rady požiadal generálneho riaditeľa, aby zrekapituloval

a vyhodnotil rok 2013.

J. Rezník na úvod konštatoval, že zasadnutie rady je tak trochu slávnostné,

pretože je posledné v roku.

Zdôraznil, že Tlačová agentúra Slovenskej republiky (TASR) v roku 2013

posilnila svoju pozíciu agentúrneho lídra medzi klientmi i verejnosťou. Dôsledne

splnila úlohy, ktoré jej vyplývajú zo zákona č. 385/2008 Z. z. o Tlačovej agentúre

Slovenskej republiky a o zmene niektorých zákonov.

Agentúra v zmysle svojej hlavnej činnosti, ktorou je služba verejnosti v oblasti

spravodajstva, vyhľadávala aktuálne, včasné, overené, neskreslené a nestranné

informácie, ktoré spracovávala formou textových súborov, zvukových,

zvukovo-obrazových a obrazových záznamov. Informácie agentúra

uchovávala a sprístupňovala.

TASR bola pri tvorbe a distribúcii spravodajstva slobodná a nezávislá.

Spravodajstvo tlačovej agentúry nepôsobilo v prospech žiadnej politickej,

hospodárskej, náboženskej, etnickej alebo inej záujmovej skupiny, ani proti nej.

Tlačová agentúra naďalej pokračovala v stratégii vychádzajúcej z troch bodov:

efektívne hospodárenie, kvalita produktov, rozvoj a inovácie.

Generálny riaditeľ informoval členov rady o činnosti agentúry po jednotlivých

mesiacoch a na záver zhodnotil rok 2013 ako rok stabilizácie.

Predseda rady poďakoval generálnemu riaditeľovi a otvoril rozpravu. Po

jej skončení navrhol uznesenie.

**UZNESENIE č. 49/2013:**

Správna rada TASR zobrala na vedomie – Rekapituláciu a vyhodnotenie roka

2013.

Za :5 Proti: 0 Zdržal sa: 0

**Uznesenie bolo prijaté.**

Vzhľadom na to, že začiatkom roka 2014 sa končí funkčné obdobie členom rady

i generálnemu riaditeľovi, predseda rady sa poďakoval za spoluprácu.

Skonštatoval, že počas päťročného obdobia sa podarilo TASR plniť úlohy

stanovené zákonom. Ocenil, že sa v agentúre sústredili nielen na zvyšovanie

kvality spravodajstva, ale i na efektívne hospodárenie na každom svojom úseku.

**2.Rôzne**

Členovia rady prekonzultovali organizačno-technické zabezpečenie ohľadne

voľby generálneho riaditeľa. Otváranie obálok s prihláškami uchádzačov o

pozíciu generálneho riaditeľa TASR sa uskutoční 9. januára 2014 o 12,00 hod.

v TASR na Lamačskej 3.

Bratislava 18.decembra 2013

Zapísal: V.Masár v. r.

predseda správnej rady TASR